Όσο απίστευτο κι αν φαίνεται συνέβη. Η κυβέρνηση χρησιμοποίησε το επίσημο site της Ελληνικής Δημοκρατίας που δημιουργήθηκε για την πανδημία του κοροναϊού (covid19.gov.gr) για να ανεβάζει σκίτσα εναντίον του ΣΥΡΙΖΑ!

Δίπλα στις χρηστικές πληροφορίες είχε προστεθεί μια στήλη για «το σκίτσο της ημέρας». Τα σκίτσα ήταν του Αρκά, του Δημήτρη Χατζόπουλου και του Ανδρέα Πετρουλάκη και φυσικά κανένα δεν ασκούσε κριτική στην κυβέρνηση παρά μόνο στην αντιπολίτευση.

Δηλαδή οι πολίτες που έμπαιναν να ενημερωθούν για τις εξελίξεις της πανδημίας δίπλα στις νομοθετικές πράξεις έβλεπαν και σκίτσα εναντίον του Αλέξη Τσίπρα και του κόμματος του.

Το γεγονός προκάλεσε σφοδρές αντιδράσεις στα social media.

Τεράστιο ατόπημα κ. @Pierrakakis. Σε επίσημο site της Ελληνικής Δημοκρατίας κομματική προπαγάνδα; Απαράδεκτο! Μάλλον η μόνη διαλειτουργικότητα του https://t.co/LVtZeU5AVr (κάνει απλό redirect σε προϋπάρχουσες πλατφόρμες) είναι η αλαζονεία των "νομίμων ιδιοκτητών της εξουσίας". https://t.co/mECq1dEqpx — Marios Katsis (@marios_katsis) April 16, 2020

Η Κ/Β Μητσοτάκη χρησιμοποιεί επίσημο ιστότοπο της Δημοκρατίας για (μικρο)κομματική αντιπολίτευση με σκίτσα (sic...)

Υποθέτω ότι φίλοι & εχθροί θα νοιώθουν απόλυτα ικανοποιημένοι

Με τον predictable (και τις προτεραιότητες του) που εχουν απέναντι τους pic.twitter.com/xYLi23vC2m — Insp Rebus (@InspRebus) April 15, 2020

Κύριε υπουργέ @Pierrakakis καλή η προσπάθεια να σβήσετε όλα τα αστεία σκίτσα από το https://t.co/Drsu8UKs5h αλλά αφήσατε υπολείμματα. Άμα δύσκολα db queries με left joins σας ζοριζουν μπορείτε να βάλετε κάνα γραμματέα του υπουργείου να τα σβησει χειροκίνητα.

Γελάει ο κόσμος pic.twitter.com/qoEVq19w2K — Ιάσων Σέκερης (@sekeris) April 16, 2020

Και τελικά η συγκεκριμένη ενότητα «κατέβηκε». Οι εντυπώσεις όμως μένουν, όπως και το επίμονο ερώτημα που είναι: ποιος αποφάσισε την ένταξη μιας τέτοιας «ενότητας» σε επίσημο κυβερνητικό site και ποιος έδωσε τη σχετική άδεια;

Στη ΝΔ δεν έχουν μάθει ακόμα ότι άλλο πράγμα το κόμμα, άλλο πράγμα το κράτος, άλλο πράγμα ο συμπολιτευόμενος τύπος και οι φιλικά διακείμενες απόψεις. Συμπεριφέρονται ως ατσούμπαλοι φαταούλες, ως «νόμιμοι και μόνιμοι ιδιοκτήτες της χώρας».

Μαζέψτε τους!

Γελοιοποιούνται! pic.twitter.com/sC9xYZibPW — Costas Zachariadis (@CZachariadis) April 16, 2020

«Δεν συμφωνούμε που ανέβηκαν και πολιτικά σκίτσα» λένε Χαντζόπουλος, Πετρουλάκης - Έντονη αντίδραση του ΣΥΡΙΖΑ

«Είχαμε δώσει τη συγκατάθεσή μας να αναρτηθούν στο OpenGov δημοσιευμένα σκίτσα μας για τον Κορωνοιό, ως κοινωνικό μήνυμα. Προφανώς δεν συμφωνούμε που ανέβηκαν και πολιτικά σκίτσα» αναφέρουν σε ανάρτησή τους στο facebook οι σκιτσογράφοι, Δημήτρης Χαντζόπουλος και Ανδρέας Πετρουλάκης.

Έντονη υπήρξε και η επίσημη αντίδραση εκ μέρους του ΣΥΡΙΖΑ, «δεν έφτανε στον κ. Μητσοτάκη το καθημερινό λιβανιστήρι, τώρα έφτασε στο σημείο να χρησιμοποιεί το επίσημο σάιτ της ελληνικής κυβέρνησης για κομματική προπαγάνδα με σκίτσα». Προσθέτει, ακόμη, ότι ο πρωθυπουργός κατάφερε να τον καταγγέλλουν και οι ίδιοι οι σκιτσογράφοι «που μόνο ως ΣΥΡΙΖΑ δεν μπορούν να κατηγορηθούν, οι οποίοι είχαν δώσει την άδειά τους για να χρησιμοποιούνται σκίτσα μόνο για τον κορονοϊό και όχι για τις κομματικές επιδιώξεις του κ. Μητσοτάκη».

«Έχει και η χυδαιότητα τα όριά της» καταλήγει το κόμμα της αξιωματικής αντιπολίτευσης.